**Մաթհավ. Ժամանակակից արվեստի արաբական թանգարան** (արաբ․՝ متحف : المتحف العربي للفن الحديث‎‎), ժամանակակից իսլամանական արվեստը ներկայացնող թանգարան Դոհայում։ Հիմնադրվել է 2010 թվականին։ Այն համարվում է երկրի ամենագլխավոր մշակութային կենտրոններից մեկը։ Թանգարանի մակերեսը մոտավորապես 500 քմ է։ Այն տեղակայված է նախկին դպրոցի շենքում, որը կառուցված է Դոհայի Կրթական քաղաքում։

Պատմություն
-----------

Մաթհաֆ թանգարանի ճարտարապետը ֆրանսիացի Ժան-Ֆրանկոիս Բոդինը։ Առաջին հավաքածուն հավաքել է Շեյխ Հասսան բին Մոհամմեդ ալ Թանիի կողմից։ Քաթարի թանգարանների ղեկավարող մարմինը հանրային կարգավիճակ է տրամադրել Շեյխ Ալ-Մայասսա Ալ Թանիի կողմից ղեկավարվող հաստատությանը։

Հավաքածու
---------

Թանգարանն ունի ավելի քան 9000 արվեստի գործ, որտեղ կան արաբական արվեստի եզակի նմուշներ` սկսած 1840 թվականից մինչև մեր օրերը։ Հավաքածուները նվիրաբերվել են Շեյխ Հասսան բին Մոհամադ Ալի Ան Թանիի կողմից Քաթար հիմնադրամին։ Այն համարվում է արաբական նկարչության և քանդակների աշխարհի ամենաընդարձակ հավաքածուներից մեկը։ Քաթարի թանգարանների ղեկավարող մարմնի նախագահ Շեյխ Ալ-Մայասսա Ալ Թանին թանգարանի բացմանը 2010 թվականին ասել է. «... մենք Քաթարը դարձնում ենք արաբական ժամանակակից դարաշրջանի դերասաններին դիտելու, բացահայտելու և քննարկելու վայր»։

Ցուցադրություն
--------------

Մաթհաֆ թանգարանը բացվել է 2010 թվականին՝ Սաջիլ (Sajjil) ցուցադրությամբ, որը նշանակում է «ձայնագրման գործընթաց»։ Ցուցադրությունը ներկայացնում է վերջին 100 տարվա արաբական արվեստի ամփոփումը։ Մշտական ցուցադրությունը ներառում է յոթ պատկերասրահներ առաջին հարկում. հինգ պատկերասրահներ նվիրված են ժամանակավոր ցուցադրությանը։ Թանգարանը զուգահեռաբար անց էր կացնում Interventions ցուցադրությունը, որի մեջ ներառված էին արաբ հինգ առաջատար նկարիչների` Դի Ազզավի, Ֆառիդ Բելկահի, Ահմեդ Նավարի, Իբրահիմ էլ-Սալահի և Հասսան Շարիֆի աշխատանքները, ինչպես նաև` ներկայացված էր Told/Untold/Retold ցուցահանդեսը (23 արաբ ժամանակակից նկարիչների նոր աշխատանքները)։
Թանգարանի մյուս մեծ ցուցադրությունը` Cai Guo-Qiang: Saraab, տևել է 2011 թվականի դեկտեմբերի 5-ից մինչև 2012 թվականի մայիսի 26-ը։ Cai Guo-Qiang: Saraab-ը ներկայացրել է ավելի քան 50 աշխատանք, այդ թվում` չինացի հայտնի նկարիչ Ցայ Գոցյանի 17 նոր աշխատանքները։ Այս ցուցադրությունը վերակերպավորում է Պարսից ծոցի ու Չինաստանի պատմական հարաբերությունները։ 
Մեկ այլ ցուցադրություն կրում է «Թեյ Նեֆերտիտիի հետ» խորագիրը, բացվել է 2012 թվականի նոյեմբերին, տևել է մինչև 2013 թվականի մարտ։ Այս ցուցահանդեսը ներկայացրել է հնագույն ցուցանմուշներից մինչև ժամանակակից գործեր, միավորել է 26 ժամանակակակից արվեստագետների և խմբերի։

Հետազոտական նախաձեռնություններ
------------------------------

Թանգարանը Քաթարի հիմնադրամի հետ մեկտեղ լույս է ընծայել արաբ արվեստագետների կենսագրությունները պարունակող առցանց հանրագիտարան։

Պատկերասրահ
-----------

* Ձմերուկներ, Դաոուդ Քորմ, 1899*Ձմերուկներ*, Դաոուդ Քորմ, 1899
* Արաբ մայրեր, by Ջորջս Հաննա Սաբբա, 1920-1921*Արաբ մայրեր*, by Ջորջս Հաննա Սաբբա, 1920-1921
* Մուհամեդ Դարուշ այ-Ալլուսիի դիմանկարը, Աբդուլ Քադիր Ալ Ռասսամ, 1924*Մուհամեդ Դարուշ այ-Ալլուսիի դիմանկարը*, Աբդուլ Քադիր Ալ Ռասսամ, 1924

Ծանոթագրություններ
------------------

1. ↑  Chantelle D'Mello (26 September 2015). "Qatar’s MIA, Mathaf shortlisted for museum ‘Oscar’ awards". Doha News
2. ↑  "In Qatar, Arab modern art gets its first museum". Al Arabiya
3. ↑  "A Smithsonian in the sand". The Economist.
4. ↑  "Mathaf: Arab Museum of Modern Art Announces Details of Its Three Opening Exhibitions"
5. ↑  "Tea with Nefertiti moves to Munich". Ahram Online.
6. ↑  oanne Lisinski, Nada Shabout & Dr. Samia Touati (2014). "Mathaf Encyclopedia Of Modern Art And The Arab World". Qatar Foundation Annual Research Conference Proceedings.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| 

|  Չափորոշչային վերահսկողություն |
| --- |
|  |
| BNF: 13773128m · GND: 16155161-0 · ISNI: 0000000121993644 · LCCN: no2002111270 · SUDOC: 069956731 · VIAF: 167717551 · WorldCat VIAF: 167717551 |

 |

 |